
PROJEKTS uz 09.09.2026.

vēlamais datums izskatīšanai: Attīstības komitejā 09.09.2026.
domē: 24.09.2026.
sagatavotājs: Megija Paula Lazda, Ilona Gotharde
ziņotājs: Inga Švarce

	LĒMUMS	
Ādažos, Ādažu novadā
				
2026. gada 24. septembrī					Nr.«DOKREGNUMURS»	


Par Ādažu novada domes 2026. gada 25. jūnija lēmuma Nr. 218 “Par lokālplānojuma nekustamo īpašumu “Efejas” un “Pumpuriņi”, Garkalnē, īstenošanas kārtību” atcelšanu

[bookmark: _Hlk186793770]Ādažu novada pašvaldības dome izskatīja SIA “Esinvest”, reģistrācijas Nr. 40103998964, juridiskā adrese: Krastupes iela 2, Ādaži, Ādažu nov., LV-2164 (turpmāk - Attīstītājs) 03.08.2026. e-pasta vēstuli, kurā Attīstītājs informē, ka teritorijas attīstība tiks turpināta  atbilstoši spēkā esošajam Ādažu novada domes 23.11.2023. lēmumam “Par saistošo noteikumu “Lokālplānojuma, ar kuru groza teritorijas plānojumu nekustamo īpašumu “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā, teritorijā, grafiskā daļa un teritorijas izmantošanas un apbūves noteikumi”. 
Izvērtējot ar iesniegumu saistītos apstākļus, tika konstatēts:
1. Ar Ādažu novada domes 23.11.2023. lēmumu “Par saistošo noteikumu “Lokālplānojuma, ar kuru groza teritorijas plānojumu nekustamo īpašumu “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā, teritorijā, grafiskā daļa un teritorijas izmantošanas un apbūves noteikumi” (turpmāk – Lokālplānojums) projektu (protokols Nr. 27, 25.§) un domes 23.11.2023. saistošajiem noteikumiem Nr. 44/2023 “Lokālplānojuma, ar kuru groza teritorijas plānojumu nekustamo īpašumu “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā, teritorijā, grafiskā daļa un teritorijas izmantošanas un apbūves noteikumi” ir apstiprināts lokālplānojums nekustamajiem īpašumiem “Efejas” un “Pumpuriņi” (turpmāk – Lokālplānojums).
2. Ar Ādažu novada domes 27.02.2025. lēmumu Nr. 62 “Par lokālplānojuma nekustamajiem īpašumiem “Efejas” un “Pumpuriņi”, Garkalnē grozījumu apstiprināšanu” un domes 27.02.2025. saistošajiem noteikumiem Nr. 11/2025 “Lokālplānojuma, ar kuru groza teritorijas plānojumu nekustamo īpašumu Efejas” (kadastra Nr. 80440120518), Garkalnē, Ādažu pag., Ādažu nov. zemes vienības ar kadastra apzīmējumu 80440120498, un “Pumpuriņi" (kadastra Nr. 80440120519), Garkalnē, Ādažu pag., Ādažu nov. zemes vienības ar kadastra apzīmējumu 80440120499 teritorijā grozījumu grafiskā daļa un teritorijas izmantošanas un apbūves noteikumi” apstiprināti Lokālplānojuma grozījumi, samazinot ielu sarkano līniju platumu.
3. Lokālplānojuma īstenošanai nav noteikta detalizēta īstenošanas kārtība, paredzot, ka tā veicama atbilstoši spēkā esošā Ādažu novada teritorijas plānojuma prasībām.
4. Pēc Lokālplānojuma ierosinātāju un attīstītāju iniciatīvas 07.04.2026. Pašvaldībā tika sasaukta Tehniskās komisijas sēde, kurā tika izskatīts jautājums par Lokālplānojuma īstenošanas kārtības grozīšanu un piedāvājumu ielu izbūvi veikt pa kārtām, vispirms izbūvējot ielas ar grants segumu un tad saņemot atļauju pie tām atdalīt zemes vienības, piešķirot tām kadastra apzīmējumus, bet nepiešķirot adreses.
5. Ar Ādažu novada domes 25.06.2026. lēmumu Nr.218 “Par lokālplānojuma nekustamo īpašumu “Efejas” un “Pumpuriņi”, Garkalnē, īstenošanas kārtību” tika apstiprināta Lokālplānojuma īstenošanas kārtība, paredzot konkrētus pamatnosacījumus un to, ka starp Attīstītāju un Pašvaldību mēneša laikā no lēmuma pieņemšanas dienas tiek noslēgta vienošanās par attiecīgo Lokālplānojuma īstenošanu. 
6. Attīstītājs 03.08.2026. informatīvajā vēstulē norāda, ka šobrīd Attīstītāji ir pārskatījuši un mainījuši īpašuma attīstības plānus. Līdz ar to tiks turpināts īstenot teritorijas attīstību atbilstoši spēkā esošajai Lokalplānojuma īstenošanas kārtībai, kas detalizēti noteikta būvprojektā. Šāds risinājums ļauj ielu izbūvi veikt pa kārtām, kā arī secīgi saņemt īpašumiem nepieciešamos kadastra apzīmējumus un adreses. Šāds lēmums pieņemts, ņemot vērā būtiskās kavēšanās valsts institūciju saskaņošanas procesos.
7. Pašvaldību likuma 4.panta pirmās daļas 15.punkts un 10.panta pirmās daļas 1.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.
8. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Ņemot vērā to, ka Attīstītājs ir paziņojis par to, ka neīstenos pašvaldības domes 25.06.2026. lēmumā Nr. 218 “Par lokālplānojuma nekustamo īpašumu “Efejas” un “Pumpuriņi”, Garkalnē, īstenošanas kārtību” noteiktos pasākumus, lēmums ir atceļams. 
Pamatojoties uz iepriekš minēto un Pašvaldību likuma 4. panta pirmās daļas 15. punktu, 10. panta pirmās daļas 1.punktu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 09.09.2026. atzinumu, Ādažu novada pašvaldības dome
NOLEMJ:
1. [bookmark: _Hlk162270156]Atcelt Ādažu novada domes 25.06.2026. lēmumu Nr. 218 “Par lokālplānojuma nekustamo īpašumu “Efejas” un “Pumpuriņi”, Garkalnē, īstenošanas kārtību”. 
2. Par lēmuma izpildi atbild Centrālās pārvaldes Teritorijas plānošanas nodaļa.
3. Pašvaldības izpilddirektora vietniecei veikt šī lēmuma izpildes kontroli.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
TPN:@
Iesniedz: SIA “Esinvest”, siaesinvest@gmail.com  
IDRV:@
JIN: @	

Megija Paula Lazda, 27804243
Ilona Gotharde, 28353234

